# Aplicabil începând cu data de 27.04.2023

# C O N T R A C T CADRU

# DE VÂNZARE-CUMPĂRARE A ENERGIEI ELECTRICE PE PCCB-LE-flex

nr.\_\_\_\_ din ziua\_\_\_ luna \_\_\_\_\_ anul\_\_\_\_\_

# Între părţile contractante

**...................................**, cu sediul/domiciliul în ........................., cod poştal ............, tel. .............., fax ............, cu atributul fiscal .................., înmatriculat în registrului comerţului la nr./CNP.................... , cont de virament nr. ....................., deschis la ........................ titular al licenţei ANRE/autorizației de înființare, după caz, în sectorul energiei electrice nr. ................, cod EIC................ reprezentată legal prin ..................., participant la PCCB-LE-flex (se va completa una dintre opțiunile: în nume propriu [ ]  / ca agregator [ ] )..................................................., având calitatea de **Vânzător**, pe de o parte,

şi

**..........................................**, cu sediul/domiciliul în ........................., cod poştal ............, tel. .............., fax ............, cu atributul fiscal ................., înmatriculat în registrului comerţului la nr./CNP...................., cont de virament nr. ....................., deschis la ........................ titular al licenţei ANRE/autorizaţiei de înființare, după caz, în sectorul energiei electrice nr. ................, cod EIC................ reprezentată legal prin ................., participant la PCCB-LE-flex. (se va completa una dintre opțiunile: în nume propriu [ ] / ca agregator [ ] ).................................................., având calitatea de **Cumpărător** pe de altă parte,

denumiţi colectiv în cele ce urmează “Părţile” şi individual “Partea”, s-a încheiat prezentul contract în conformitate cu rezultatul licitaţiei (*codul sesiunii*)…………….................din data………....................

## Terminologie

# Art. 1. Termenii utilizaţi în prezentul contract sunt definiţi în Anexa 1.

# Obiectul contractului

**Art. 2.** (1) Obiectul Contractului îl constituie vânzarea-cumpărarea cantității de energie electrică menționată în Anexa 2, incluzând termenii și condițiile privind vânzarea - cumpărarea, facturarea, plata şi alte servicii, la preţul de contract prevǎzut în Anexa 3, tranzacţionată prin intermediul Pieţei centralizate a contractelor bilaterale de energie electrică – modalitatea de tranzacţionare PCCB-LE-flex, cu respectarea întocmai a prevederilor Regulamentului privind cadrul organizat de tranzacţionare pe pieţele organizate de energie electrică la termen administrate de Societatea Operatorul Pieţei de Energie Electrică şi Gaze Naturale OPCOM - S.A., aprobat prin Ordinul ANRE nr. 12 din 16 martie 2023.(2) Prețul de Contract este prețul de închidere a licitației și cuprinde prețul energiei electrice și componenta tarifului de transport pentru introducerea energiei electrice în rețea (TG) aprobat de ANRE. Prețul energiei electrice, inclusiv formula de ajustare a prețului de atribuire a contractului, după caz, sunt ferme pentru ambele părţi pe toată durata contractuală.

Formula de ajustare a prețului de atribuire a contractului, în cazul în care părțile au agreat la semnarea contractului activarea opțiunii pentru aplicarea formulei de ajustare publicate prin oferta inițiatoare, ce conține ca variabilă doar un indice bursier public din domeniul energiei electrice și este cea precizată în Anexa 3. Această formulă se aplică lunar, începând cu prima zi de livrare.

## Condiţii de desfăşurare a vânzării – cumpărării

**Art. 3.** (1) Cantitatea de energie electrică contractată prevăzută în Anexa 2, este fermă, în timp ce în cazul exercitării flexibilității conform alinatului (2) de mai jos, cantitatea convenită este fermă, în ambele cazuri Vânzătorul asumându-şi obligaţia de a o livra în reţeaua electricǎ de transport şi/sau distribuţie şi vinde Cumpărătorului, iar Cumpărătorul asumându-şi obligaţia de a o accepta şi cumpăra la preţul de contract din Anexa 3.

(2) În cazul în care este precizată în Anexa 2 opțiunea privind variația puterii pe interval de decontare, activarea opțiunii de modificare a cantității pe interval de decontare se va face implicit lacererea părții care are dreptul să solicite această flexibilitate, în cazul în care există o astfel de precizare. În situaţia activării opțiunii de variație prevăzută în Anexa 2, prin acordul părților, noua cantitate de energie electrică rezultată din contract este reciproc notificată la operatorul pieţei de echilibrare, conform prevederilor RPUPCD. În situaţia neacceptării de către o parte contractuală a activării opţiunii privind variaţia puterii pe interval de decontare, se consideră cantitatea notificată la operatorul pieţei de echilibrare, conform prevederilor RPUPCD, ca fiind aceea conform solicitării privind activarea opțiunii de modificare a cantității pe interval de decontare. În situaţia activării de către ambele părți a opțiunii privind variația puterii pe interval de decontare, se va lua în considerare notificarea cu valoarea cea mai mică.

**Art. 4**. Energia electrică vândută/cumpărată conform prezentului Contract trebuie să fie confirmată de Părți în conformitate cu prevederile Ordinului ANRE nr. 61/2020 pentru aprobarea Regulamentului de programare a unităților de producție dispecerizabile, a consumatorilor dispecerizabili și a instalațiilor de stocare dispecerizabile, a Regulamentului de funcționare și de decontare a pieței de echilibrare și a Regulamentului de calcul și de decontare a dezechilibrelor părților responsabile cu echilibrarea, cu modificările şi completările ulterioare, Ordinului ANRE nr. 213/2020 pentru aprobarea Regulamentului de funcționare și de decontare a pieței de echilibrare și a Regulamentului de calcul și de decontare a dezechilibrelor părților responsabile cu echilibrarea -– preț unic de dezechilibru şi pentru modificarea unor ordine ale președintelui Autorității Naționale de Reglementare în domeniul Energiei, cu modificările şi completările ulterioare.

**Art. 5**. Nici una din prevederile acestui Contract, referitoare la obligaţiile Vânzătorului de a vinde cantităţile contractate la preţul de contract, nu exonerează Vânzătorul de obligaţia de a respecta strict dispoziţiile Operatorului de Transport şi de Sistem, date în conformitate cu prevederile Codului tehnic al reţelei electrice de transport.

**Art. 6.** Nici una din prevederile acestui Contract referitoare la obligaţiile Cumpărătorului de a cumpăra cantităţile contractate la preţul de contract, nu exonerează Cumpărătorul de obligaţia de a respecta strict dispoziţiile Operatorului de Transport şi de Sistem, în conformitate cu prevederile Codului tehnic al reţelei electrice de transport.

**Art. 7**. Cantitatea de energie electrică vândută/cumpărată de Părți conform prezentului Contract reprezintă Schimbul Bloc sau face parte din Schimbul Bloc notificat de fiecare dintre Părțile Responsabile cu Echilibrarea, conform Ordinului ANRE nr. 61/2020 pentru aprobarea Regulamentului de programare a unităților de producție dispecerizabile, a consumatorilor dispecerizabili și a instalațiilor de stocare dispecerizabile și a Regulamentului de funcționare și de decontare a pieței de echilibrare cu modificările și completările ulterioare, Ordinului ANRE nr. 213/2020 pentru aprobarea Regulamentului de funcționare și de decontare a pieței de echilibrare și a Regulamentului de calcul și de decontare a dezechilibrelor părților responsabile cu echilibrarea – preț unic de dezechilibru şi pentru modificarea unor ordine ale președintelui Autorității Naționale de Reglementare în Domeniul Energiei, cu modificările şi completările ulterioare.

**Art. 8.** (1) În vederea producerii efectelor contractului fiecare Parte se obligă ca pe toată perioada de derulare a contractului să îşi respecte obligaţiile ce îi revin ca Parte Responsabilă cu Echilibrarea în relaţia cu Operatorul Pieţei de Echilibrare sau cu Partea Responsabilă cu Echilibrarea căreia i-a transferat responsabilitatea echilibrării şi trebuie sǎ notifice, direct sau indirect, Operatorului de Transport şi de Sistem, Schimbul Bloc conform cantitǎţilor de energie electricǎ din prezentul Contract. Părţile îşi comunică una alteia denumirea şi codul PRE care are responsabilitatea echilibrării pentru fiecare din Părţi. Datele referitoare la Partea Responsabilă cu Echilibrarea (PRE) corespunzătoare fiecărei părţi sunt precizate în Anexa 4.

(2) În cazul în care Părţile din cadrul prezentului Contract sunt înregistrate în cadrul aceleiaşi Părţi Responsabile cu Echilibrarea, alocarea costurilor generate de dezechilibrele datorate notificărilor fizice eronate se face conform metodei de alocare interne a respectivei Părţi Responsabile cu Echilibrarea.

(3) În cazul în care Părţile din cadrul prezentului Contract sunt înregistrate ca/în Părţi Responsabile cu Echilibrarea diferite, consecinţele financiare pe care o Parte le suportă pentru dezechilibre, ca urmare a transmiterii de către cealaltă Parte a unei notificări fizice eronate, privind schimbul bloc aferent prezentului contract, sunt recuperate de la Partea care a notificat eronat.

(4) În cazul în care Părţile din cadrul prezentului Contract sunt înregistrate ca/în Părţi Responsabile cu Echilibrarea diferite şi ambele Pǎrţi transmit notificǎri fizice eronate, consecinţele financiare aferente sunt suportate proporţional prin raportarea dezechilibrului generat de fiecare Parte la suma dezechilibrelor generate.

## Perioada de valabilitate a contractului

**Art. 9**. (1) Perioada de valabilitate a prezentului contract va începe la data semnării lui de ambele Părţi (Data de intrare în vigoare) şi va înceta la data de ……............ (Data de Expirare).

(2) Începerea livrării este condiţionată de îndeplinirea în termen de către Vânzător/Cumpărător a obligaţiilor sale cuprinse în Anexa 6.

(3) La expirarea Perioadei de Valabilitate Părţile nu vor mai fi ţinute de termenii şi condiţiile prezentului Contract decât în măsura necesară pentru punerea în executare a drepturilor şi obligaţiilor Părţilor, aşa cum iau naştere din prezentul Contract înainte de sfârşitul Perioadei de Valabilitate.

## Obligaţii şi drepturi

**Art. 10.** Vânzătorul are următoarele obligaţii:

a) să deţină şi să menţină în vigoare pe durata contractului licenţa acordată de ANRE/ autorizația de înființare emisă de ANRE, sau, după caz documentele în baza cărora, conform legislației în vigoare, a dispus de dreptul de a încheia contractul;

b) să asigure livrarea către Cumpărător a energiei contractate în termenii prezentului contract;

c) să elibereze de obligații garanția de bună execuție constituită de către Cumpărător, în termen de 3 zile lucrătoare din momentul achitării tuturor datoriilor financiare, în cazul în care contractul a încetat;

 d) să consitituie garanția de bună execuție care poate fi depusă în original la sediul Cumpărătorului sau transmisă prin SWIFT la o bancă agreată de Cumpărător, în termenul și condiţiile prevăzute în Anexa 6;

 e) să plătească sumele compensatorii menţionate la art. 19 și în Anexa 7, dacă nu se constituie scrisoare de garanţie bancară de bună execuție;

f) să plătească Cumpărătorului, în caz de reziliere din vina Vânzătorului, penalităţile şi sumele compensatorii prevăzute în Art. 19 (1), (2) și în Anexa 7;

**Art. 11**. Vânzătorul are următoarele drepturi:

a) să factureze Cumpărătorului energia electrică livrată şi penalităţile conform Anexelor 5 și 7 şi să încaseze contravaloarea acestora;

b) să solicite constituirea de către cumpărător a unei garanții de bună execuție în conformitate cu prevederile Anexei 6;

c) să întrerupă livrarea de energie electrică Cumpărătorului cu respectarea prevederilor art. 17 şi să execute garanţia ca urmare a neplăţii facturii şi penalităţilor de întârziere calculate în Anexa 7;

d) să factureze Cumpărătorul pentru cantitatea de energie electrică nelivrată/nepreluată și pentru compensațiile aferente ca urmare a întreruperii/suspendării livrării de energie electrică din cauze imputabile cumpărătorului astfel cum sunt acestea menționate la art. 17, în cuantumul stabilit în conformitate cu dispozițiile art. 19.

e) să ceară Cumpărătorului activarea clauzei privind modificarea cantității pe interval de decontare ce va fi livrată conform Anexei 2, în cazul în care Vânzătorul este desemnat drept parte îndreptățită să exercite opțiunea privind procentul de variație/flexibilitate a cantității.

f) să refuze motivat cererea făcută de Cumpărător privind activarea opțiunii de modificare a cantității pe interval de decontare ce va fi livrată conform Anexei 2, dacă este cazul, și numai în situația existenței unui motiv valabil pentru un astfel de refuz, astfel cum este enumerat în Anexa nr. 2.

**Art. 12.** Cumpărătorul are următoarele obligaţii:

1. să deţină şi să menţină în vigoare pe durata contractului licenţa acordată de ANRE, sau după caz, documentele în baza cărora, conform legislației în vigoare, a dispus de dreptul de a încheia contractul;
2. să accepte energia electrică și să achite facturile pentru cantitatea de energie electrică contractată și penalitǎţile datorate, în conformitate cu prevederile prezentului Contract;
3. să elibereze de obligații garanția de bună execuție constituită de Vânzător în original, în termen de 3 zile lucrătoare din momentul achitării tuturor datoriilor financiare, în cazul în care contractul a încetat;
4. să plătescă sumele compensatorii menţionate la art. 19 și în Anexa 7, dacă nu este constituită scrisoarea de garanţie bancară de bună execuție;
5. să constituie garanția de bună execuție care poate fi depusă în original, la sediul Vânzătorului, sau transmisă prin SWIFT la o bancă agreată de Vânzător în condiţiile specificate în Anexa 6;
6. să plătească Vânzătorului, în caz de reziliere din vina Cumpărătorului, penalităţile şi sumele compensatorii prevăzute în Art. 19 (1), (2) și în Anexa 7;

**Art. 13.** Cumpărătorul are următoarele drepturi:

a) să primească cantitatea de energie electrică contractată în conformitate cu prevederile prezentului Contract;

b) să solicite constituirea de către Vânzător a unei garanții de bună execuție în conformitate cu prevederile Anexei 6;

c) să factureze Vânzătorului energia electrică nelivrată şi penalităţile conform Art.19 (1), (2) și Anexelor 5 și 7, să solicite executarea garanţiei de bună execuție ca urmare a nelivrării energiei și să încaseze contravaloarea acestora;

d) să ceară Vânzătorului activarea clauzei privind modificarea cantității pe interval de decontare ce va fi livrată conform prevederilor Anexei 2, în cazul în care Cumpărătorul este desemnat drept parte îndreptățită să exercite opțiunea privind procentul de variație/flexibilitate a cantității;

e) să refuze motivat cererea făcută de Vânzător privind activarea opțiunii de modificare a cantității pe interval de decontare ce va fi livrată conform prevederilor Anexei 2, dacă este cazul, și numai în situația existentei unui motiv valabil pentru un astfel de refuz, astfel cum este enumerat în Anexa nr. 2.

**Art. 14.** (1) Părţile se obligă una faţă de cealaltă să deţină şi să păstreze pe parcursul derulării contractului toate aprobările necesare fiecăreia pentru exercitarea obligaţiilor cuprinse în prezentul Contract, respectând în acelaşi timp toate prevederile legale.

(2) Părţile se obligă una faţă de cealaltă să asigure accesul, conform legii, cu restricţii de confidenţialitate conform prevederilor art. 15, la toate informaţiile, documentaţiile sau datele necesare pentru buna derulare a prezentului Contract.

(3) Părţile garantează una celeilalte că prezentul Contract reprezintă o obligaţie fermă, legală, opozabilă în justiţie în termenii acestuia.

## Confidenţialitatea

**Art. 15.** (1) Fiecare Parte se obligă să asigure confidenţialitatea tuturor informaţiilor, documentaţiilor, datelor sau cunoştinţelor furnizate de către cealaltă parte în baza prezentului Contract şi să nu le dezvăluie unei terţe părţi, în totalitate sau parţial, fără consimţământul scris al celeilalte Părţi.

(2) Fac excepţie de la prevederile alin.(1):

a) informaţiile solicitate de autorităţile competente, în conformitate cu reglementările în vigoare;

b) informaţiile care au fost făcute publice până la încheierea contractului;

c) informaţiile solicitate de Operatorul de Transport şi de Sistem, în conformitate cu prevederile Codului tehnic al reţelei electrice de transport.

(3) Prevederile alin. (1) rămân valabile timp de 5 ani după încetarea valabilităţii prezentului Contract.

## Cesiunea Contractului

**Art. 16.** (1) Nici una dintre Părţi nu poate cesiona parţial sau total drepturile şi obligaţiile decurgând din acest Contract fără obţinerea în prealabil a acordului scris al celeilalte Părţi, conform legislaţiei în vigoare.

(2) În vederea cesionării, partea care cesionează trebuie să prezinte documentele prin care, după caz:

(i) toate drepturile și obligațiile aferente derulării contractului sunt transferate de plin drept de către cedent către cesionar și să facă dovada încetării activității sale de comercializare a energiei electrice;

(ii) drepturile contractuale privind încasările aferente din cadrul contractului sunt transferate de plin drept de către cedent către banca sa.

## Întreruperea livrărilor de energie

**Art. 17.** (1) În situația în care contractul a fost încheiat cu plata facturilor după livrarea energiei electrice cu obligația Cumpărătorului de a constitui scrisoare de garanție bancară, întreruperea livrării de energie din iniţiativa Vânzătorului, înainte de data încetării contractului, poate fi dispusă cu respectarea următoarelor:

a) au trecut mai mult de 5 (cinci) zile lucrătoare de la termenul limită de plată a facturilor emise conform Anexei 5, iar Cumpărătorul nu a achitat suma restantă;

b) Vânzătorul a transmis Cumpărătorului un preaviz după expirarea termenului limită de plată a facturilor, iar Cumpărătorul nu a achitat suma restantă;

c) a fost depășit termenul prevăzut la alin. 1, lit. b) şi suma restantă nu a fost achitată, termen după care Vânzătorul poate decide întreruperea livrării de energie electrică la Cumpărător şi executarea garanţiei bancare, în vederea recuperării tuturor obligaţiilor de plată ale Cumpărătorului, până în momentul întreruperii livrărilor;

(2) În situația în care contractul a fost încheiat cu plata în avans, fără obligația cumpărătorului de a constitui scrisoare de garanție bancară, întreruperea livrării de energie din inițiativa vânzătorului, înainte de data încetării contractului, poate fi dispusă cu respectarea următoarelor:

a) a trecut o zi lucrătoare de la termenul limită de plată a facturilor emise conform Anexei 5, iar Cumpărătorul nu a achitat contravaloarea facturilor scadente;

b) Vânzătorul a transmis Cumpărătorului o notificare privind întreruperea livrării de energie electrică, începând cu prima zi a perioadei pentru care a fost emisă factura de avans, care nu a fost achitată la scadență;

c) pentru perioada în care livrările au fost sistate vor fi emise facturi de stornare/regularizare.

(3) Reluarea livrării energiei electrice se poate realiza, dupăachitarea tuturor obligaţiilor de plată către Vânzător (sume facturate şi penalizări pentru întârzierea la plată) şi numai după ce Cumpărătorul reîntregeşte garanţia bancară conform Anexei 6, în termen de maximum 3 (trei) zile lucrătoare de la întreruperea livrării, în cazul în care aceasta a fost executată. Reluarea livrării se face în termen de cel mult 2 (două) zile lucrătoare de la primirea la Vânzător a solicitării Cumpărătorului de reluare a livrărilor însoţită de documentele care atestă îndeplinirea tuturor obligaţiilor de plată prevăzute în acest articol;

(4) În cazul în care reluarea livrării nu este solicitată în scris de către Cumpărător, conform prevederilor prezentului articol, contractul se consideră a înceta de drept. Aceste prevederi nu sunt aplicabile în cazul în care a intervenit rezilierea de drept a Contractului conform art. 18 lit.c).

##  Rezilierea contractului

**Art. 18.** (1) Rezilierea Contractului are loc de drept, fără punerea în întârziere şi fără intervenţia instanţei în următoarele Cauze de Reziliere:

1. Din iniţiativa uneia din părţi în cazul în care cealaltă parte refuză să încheie un act adiţional la acest Contract, în condiţiile modificării reglementărilor şi/sau circumstanţelor, aşa cum este definită în art. 22, care au stat la baza încheierii acestuia într-un termen de 20 de zile calendaristice de la data apariţiei acestor modificări. Încetarea contractului nu are loc în această situaţie decât dacă Vânzătorul şi Cumpărătorul nu ajung la o înţelegere în termenul de 20 de zile calendaristice menţionat mai sus;
2. Netransmiterea notificărilor/Suspendarea pe piața de echilibrare: în cazul în care cealaltă Parte nu asigură transmiterea notificărilor pe platforma pieței de echilibrare pentru tranzacțiile aferente acestui Contract timp de 3 (trei) zile consecutive sau în cazul în care cealaltă Parte a fost suspendată de la piața de echilibrare;
3. Neexecutarea: Neexecutarea oricărei obligaţii conform prevederilor prezentului Contract (alta decât atunci când o astfel de obligaţie este stinsă în caz de Forță Majoră), inclusiv neefectuarea unei plăţi, de către o Parte sau de către Terțul său Garant (dacă există), neconstituirea unei Garanţii de Bună Execuţie sau:
4. conform Contractului: dacă, în cazul în care are loc o neexecutare a unei plăţi, această neexecutare nu este remediată în trei (3) Zile Lucrătoare de la cererea scrisă, sau, în cazul oricărei alte neexecutări (căreia nu îi este aplicabil sub-paragraful (ii) de mai jos), dacă o astfel de neexecutare nu este remediată în cinci (5) Zile Lucrătoare de la cererea scrisă;
5. conform oricărei Garanţii de Bună Execuţie (după acordarea oricărui preaviz sau perioade de grație aplicabile).
6. Dizolvare/Faliment/Sechestru: o Parte sau Terțul său Garant:
7. se dizolvă (altfel decât ca urmare a unei fuziuni);
8. devine incapabilă sau nu reușește să-și achite datoriile, sau admite în scris incapacitatea generală de a-și plăti datoriile la scadență;
9. este declarat(ă) în stare de faliment în condiţiile prevederilor oricărui act aplicabil privind falimentul;
10. s-a dispus radierea ca urmare a falimentului;
11. îşi pierde capacitatea legală şi capacitatea deplină de exercitare necesare pentru îndeplinirea obligaţiilor ce ii revin;
12. un creditor garantat al său ia în posesie toate sau aproape toate bunurile sale, sau se instituie sechestru sau altă măsură asiguratorie asupra majorității bunurilor sale, se începe o executare silită sau altă procedură judiciară de executare a tuturor sau a majorității bunurilor sale;
13. nu are în patrimoniu active care ar face obiectul recuperării creanţelor de către cealaltă parte;
14. are loc o împrejurare care, sub incidența legii oricărei jurisdicții, are același efect ca și situațiile specificate la punctele i)-vii);
15. Declarații și garanţii: dacă o declarație sau o garanţie dată sau repetată sau socotită a fi fost dată sau repetată de către o Parte la acest Contract sau de către Terțul său Garant într-o Garanţie de Bună Execuţie se dovedeşte a fi fost incorectă sau înşelătoare cu privire la aspecte semnificative la momentul când a fost dată sau repetată sau socotită a fi fost dată sau repetată.
16. Neîndeplinirea obligației de a livra sau de a primi: neexecutarea de către o Parte a obligaţiei sale de a livra sau de a primi energie electrică în conformitate cu prezentul Contract, (în afara situației în care Partea este exonerată de astfel de obligaţii în caz de Forță Majoră) pentru mai mult de trei (3) zile consecutive sau pentru mai mult de trei (3) zile adunate într-o perioadă de şaizeci (60) de zile.

(2) Dacă o Cauză de Reziliere, astfel cum este definită în acest art. 18. lit. a) - f) cu privire la o Parte, a avut loc sau continuă, cealaltă Parte ("Partea care Reziliază") poate rezilia Contractul ("Reziliere") prin transmiterea unei notificări celeilalte Părţi.

(3) O notificare de Reziliere transmisă conform acestui art. 18 alin. (2) va indica atât Cauza de Reziliere relevantă pentru Reziliere cât și ziua la care Contractul va fi considerat reziliat ("Data Rezilierii"). Data Rezilierii nu poate fi anterioară datei la care se consideră că notificarea de Reziliere a fost primită conform Contractului, dar nu mai târziu de douăzeci (20) de zile calendaristice de la acea dată. Cu efect de la Data Rezilierii, toate obligațiile de plată și de executare în conformitate cu prezentul Contract, respectiv toate obligaţiile existente ale Părţilor, vor fi înlocuite după caz, de obligaţia uneia dintre Părţi de a plăti daune pentru neexecutare către cealaltă Parte la valoarea (dacă există) calculată conform prevederilor art. 19 și ale Anexei 7. Pentru a se evita orice îndoială, și sub rezerva prevederilor legii, Partea care nu este în culpă consimte că are obligația de a-și minimiza Prejudiciile suferite și se obligă să facă uz de toate eforturile comercial rezonabile pentru a minimiza orice Prejudicii care ar putea să apară în legătură cu Contractul.

(4) Dacă este trimisă o notificare care indică Data Rezilierii, Data Rezilierii va fi cea indicată chiar dacă respectiva Cauză de Reziliere a încetat. La Data Rezilierii, sau cât mai curând posibil după această dată, Partea care Reziliază va calcula conform prevederilor Art.19 (1), (2) și Anexei 7 şi va notifica cealaltă Parte cu privire la daunele (dacă există), pe care aceasta trebuie să le primească.

(5) Dreptul de a indica Data Rezilierii potrivit acestui art. 18 nu afectează dreptul la orice alte remedii pentru neexecutare prevăzute în Contract sau prin lege.

(6) La data ivirii unei Cauze de Reziliere dintre cele prevăzute în prezentul articol 18, lit. d), Partea care Reziliază nu trebuie să trimită celeilalte Părţi vreo notificare de stabilire a datei încetării Contractului ("Încetare de Drept"), iar într-un asemenea caz, Data Rezilierii va fi data care precedă ivirea Cauzei de Reziliere astfel cum este determinată în acest articol, fără a fi nevoie de intervenţia instanţei sau de alte formalități.

(7) Fără a aduce atingere celor mai sus-menţionate, în cazul în care Cauza de Reziliere indicată în prezentul articol 18, lit. d) parag. v, se iveşte cu privire la un Terț Garant care este o bancă, acest Contract nu va înceta de drept.

(8) Fiecare Parte este obligată să notifice imediat cealaltă Parte de îndată ce primeşte informaţii referitoare la ivirea oricărui eveniment la care se face referire în art. 18 lit. d) cu privire la sine sau la Terțul său Garant, dacă există.

**Art. 19.** (1) În cazul rezilierii unui contract încheiat prin modalitatea de tranzacţionare PCCB-LE-flex partea din cauza căreia se produce rezilierea plăteşte părţii care nu este în culpă o sumă compensatorie care reprezintă produsul dintre cantitatea nelivrată/nepreluată de energie electrică şi valoarea diferenţei dintre preţul de atribuire a contractului sau preţul ajustat de atribuire a contractului, dacă este activată această opţiune, şi preţul produsului/produselor similar/similare disponibil/disponibile la data cea mai apropiată de momentul rezilierii, astfel:

a) dacă diferenţa este pozitivă şi cumpărătorul a cauzat rezilierea, suma compensatorie se plăteşte vânzătorului de către cumpărător;

    b) dacă diferenţa este negativă şi vânzătorul a cauzat rezilierea, suma compensatorie se plăteşte cumpărătorului de către vânzător;

    c) dacă diferenţa este negativă şi cumpărătorul a cauzat rezilierea, contractul poate fi reziliat fără plata sumelor compensatorii;

   d) dacă diferenţa este pozitivă şi vânzătorul a cauzat rezilierea, contractul poate fi reziliat fără plata sumelor compensatorii.

(2) Față de suma compensatorie calculată conform alin (1) se poate prevedea în Anexa 7 ca partea în culpă să plătească sume compensatorii suplimentare celeilalte părți.

## Denunţarea contractului

**Art. 20.** În conformitate cu prevederileRegulamentului privind cadrul organizat de tranzacţionare pe pieţele organizate de energie electrică la termen administrate de Societatea Operatorul Pieţei de Energie Electrică şi Gaze Naturale OPCOM - S.A., aprobat prin Ordinul ANRE nr. 12 din 16 martie 2023, Contractul nu poate fi denunțat unilateral.

## Încetarea contractului

**Art. 21.** (1)Prezentul Contract încetează să-şi producă efectele în următoarele cazuri:

a) expirarea perioadei de valabilitate stabilită conform prevederilor art. 9 alin.(1);

b) prin acordul Părţilor;

c) prin reziliere, de către oricare Parte în conformitate cu prevederile art. 18;

d) retragerea licenței, după caz, Partea care se aflǎ în aceasta situaţie are obligaţia, în cel mult 3 zile lucrătoare de la apariţia situaţiei, sǎ notifice celeilalte Pǎrţi data apariţiei situaţiei, care va fi consideratǎ data de la care prezentul Contract înceteazǎ sǎ-şi producǎ efectele;

 e) În caz de forță majoră, conform art. 23

(2) Părțile se angajează să-și îndeplinească toate obligațiile care au luat naștere pe perioada de derulare a contractului până la încetarea acestuia.

## Modificarea circumstanţelor

**Art. 22.**

1. În sensul prezentului Contract, „modificare de circumstanţe” semnifică intrarea în vigoare a unor acte normative şi reglementări aplicabile în România, ce modifică şi/sau abrogă acte normative şi reglementări incidente existente la Data de intrare în vigoare a prezentului Contract.
2. Modificarea circumstanţelor se va reflecta prin acte adiţionale încheiate între părţi, numai dacă actele normative sau reglementările ANRE respective impun în mod expres încheierea de acte adiționale la Contract pentru reflectarea noilor reglementări.

Astfel, taxele/tarifele nou introduse și/sau modificările aduse celor existente se vor aplica în mod direct începând cu data menționată în noul act normativ sau în noua reglementare ANRE ca dată de aplicare

1. Pentru evitarea oricărui dubiu, variațiile de preț ale energiei electrice din piață nu reprezintă modificare de circumstanțe, în sensul articolului 1271 din Codul Civil.

## Forţa Majoră

**Art. 23**. (1) Forța Majoră se definește ca fiind acel eveniment extern, imprevizibil, absolut invincibil şi inevitabil, produs ulterior semnării prezentului Contract și care, prin efectele sale împiedică pe oricare dintre Părți să-şi îndeplinească în totalitate sau în parte obligațiile ce le revin în conformitate cu clauzele prezentului Contract.

(2) Pentru evitarea oricărui dubiu, nu reprezintă un eveniment de forță majoră imposibilitatea furnizării de către Vânzător a energiei contractate din motive ce țin de diminuarea resurselor primare (precum apă, vânt, combustibil) dacă această diminuare nu are un caracter general (diminuarea în masă, lipsa disponibilității energiei electrice pentru toți participanții la piață).

 (3) De asemenea, nu reprezintă caz de forță majoră imposibilitatea furnizării energiei electrice pentru motive ce țin de avarierea sau funcționarea instalațiilor din cauze ce nu se datorează unui eveniment excepțional precum calamități naturale, război, embargo, sancțiuni UE, epidemie, epizootie cu impact asupra activității Părții care invocă Forța Majoră, care nu au putut fi prevăzute de Părți la încheierea Contractului.

(4) Părţile sunt exonerate de orice răspundere pentru neîndeplinirea parţială sau totală a obligaţiilor ce decurg din acest contract, dacă aceasta este rezultatul acţiunii Forţei Majore. În cazul în care Vânzătorul este descărcat de obligațiile de livrare din cauza Cazului de Forță Majoră, Cumpărătorul va fi descărcat în consecință de obligațiile de primire și plată. În cazul în care Cumpărătorul este descărcat de obligațiile de primire (și implicit plată) din cauza Cazului de Forță Majoră, Vânzătorul va fi descărcat în consecință de obligațiile de livrare.

(5) Părțile se angajează să-și îndeplinească toate obligațiile care au luat naștere pe perioada de derulare a contractului până la apariția evenimentului de forță majoră.

(6) Partea care invocă Forţa Majoră trebuie să notifice acest lucru în scris celeilalte Părţi imediat dar nu mai târziu de 3 zile de la apariţia acesteia cu estimarea duratei după care aceasta îşi încetează efectele. De asemenea partea care invocă Forța Majoră va comunica celeilalte părți documentul/documentele confirmatorii emise de organele competente de la locul producerii evenimentului ce constituie Forţă Majoră, imediat ce acestea sunt obținute.

(7) Neîndeplinirea obligaţiei de comunicare a Forţei Majore în termenul anterior menționat nu înlătură efectul exonerant de răspundere al acesteia, dar antrenează obligaţia Părţii care o invocă de a repara pagubele cauzate celeilalte Părţi, prin faptul necomunicării.

(8) La încetarea Forţei Majore, Partea care a emis notificarea conform alin. (6) emite o nouă notificare prin care anunţă că este capabilă să îşi îndeplinească din nou toate obligaţiile ce îi revin prin prezentul Contract şi reia îndeplinirea tuturor obligaţiilor care fac obiectul notificării respective.

(9) În cazul în care Cazul de Forţă Majoră se prelungeşte pentru mai mult de:

a. treizeci (30) de zile consecutive sau şaizeci (60) de zile adunate pentru contracte anuale;

b. cincisprezece (15) zile consecutive sau treizeci (30) de zile adunate pentru contracte semestriale;

c. șapte (7) zile consecutive sau cincisprezece (15) zile adunate pentru contracte trimestriale;

d. cinci (5) zile adunate pentru contracte lunare;

partea care a primit notificarea de Forţă Majoră poate înceta Contractul fără preaviz și fără plata penalităților prin notificarea celeilalte părți.

## Litigii

**Art. 24**. (1) Orice divergenţe de natură tehnică, operaţională sau comercială între Părţile prezentului Contract, care nu se pot rezolva pe cale amiabilă în termen de 10 zile calendaristice, se vor înainta spre soluţionare, instanţelor judecătoreşti competente.

(2) Părţile convin ca litigiile ce decurg din interpretarea şi/sau derularea prezentului Contract, care nu pot fi soluţionate pe cale amiabilă, să fie supuse instanţelor judecătoreşti competente.

## Notificări

**Art. 25.**

**(1)** Orice notificare de punere în întârziere sau solicitare cerută sau autorizată prin prezentul Contract (cu excepția celor fizice referitoare la schimburile bloc) va fi transmisă în scris şi va fi considerată transmisă numai dacă notificarea, punerea în întârziere sau solicitarea va fi:

(i) predată personal Părţii respective, sau

(ii) va fi transmisă prin scrisoare recomandată cu confirmare de primire cerută de către Partea în cauză, sau

(iii) va fi transmisă prin fax şi o copie prin scrisoare cu confirmare prin poştă;

**(2)** Notificările, punerile în întârziere sau solicitările vor fi trimise:

Pentru Cumpărător, la adresa: ….............….

În atenţia: ..............

Pentru Vânzător, la adresa: ….............….

În atenţia: ..............

Adresele de mai sus pot fi schimbate oricând de oricare dintre Părţi prin notificare scrisă către cealaltă Parte, notificarea producând efecte începând cu data primirii.

**(3)** Orice notificare, punere în întârziere sau solicitare va fi considerată primită de către destinatar:

(i) la momentul predării, dacă este înmânată personal Părţii respective;

(ii) în termen de 3 zile calendaristice după transmiterea prin scrisoare recomandată cu confirmare de primire (în fiecare caz, cu cererea confirmării de primire din partea Părţii relevante);

(iii) la data primirii faxului conform protocolului de confirmare, cu condiția transmiterii originalului personal sau prin poștă.

## Dispoziţii finale

**Art. 26.** Prezentul Contract şi toate obligaţiile care rezultă pentru Părţi din derularea acestuia se supun, în totalitate şi sub toate aspectele, legislaţiei române în vigoare.

**Art. 27.** Anexele 1 – 7 fac parte integrantă din prezentul contract.

**Art.** 28. Părțile pot decide să semneze electronic acest contract prin semnătură electronică calificată furnizată de o entitate certificată și sunt de acord că documentul astfel semnat este valabil și are valoarea juridică recunoscută de Legea nr. 455/2001 privind semnătura electronică și de Regulamentul (UE) nr. 910/2014 al Parlamentului European și al Consiliului din 23 iulie 2014 privind identificarea electronică și serviciile de încredere pentru tranzacțiile electronice pe piața internă și de abrogare a Directivei 1999/93/CE. Documentul astfel semnat va circula în format electronic și va fi arhivat electronic în conformitate cu prevederile Legii nr. 135/2007 și a normelor de aplicare ale acesteia.

Prezentul contract a fost încheiat la data de […...........…] în două exemplare, câte unul pentru fiecare Parte.

 **SEMNATARI:**

 **Din partea Vânzătorului Din partea Cumpărătorului**

 ….............…. ….............….

**Anexa 1 la contractul ........**

**DEFINIŢII ŞI TERMENI**

|  |  |
| --- | --- |
| Agregator | Participantul la piaţă implicat în agregare care îndeplineşte funcţia definită la art. 2 pct. 43 din Regulamentul (UE) 2019/943 al Parlamentului European şi al Consiliului din 5 iunie 2019 privind piaţa internă de energie electrică; |
| Cantitate de energie  | Cantitatea de energie electrică tranzacţionată între părţi;  |
| ANRE | Autoritatea Națională de Reglementare în domeniul Energiei; |
| Data intrării în vigoare | Data semnării contractului de către ambele Părţi, la care prezentul contract intră în vigoare şi devine obligatoriu din punct de vedere juridic pentru ambele Părţi; |
| Interval de decontare (ID) | O perioadă de timp de 15 minute;  |
| Lună de livrare | O lună calendaristică dintr-un an calendaristic pe durata de valabilitate a prezentului contract; |
| Ofertă Bandă  | Oferta de vânzare sau cumpărare de energie electrică cu livrare în bandă la putere constantă între orele 00:00-24:00 CET, în fiecare zi a perioadei de livrare, în conformitate cu profilurile stabilite în urma consultărilor publice;  |
| Ofertă Vârf  | Oferta de vânzare sau cumpărare de energie electrică cu livrare la putere constantă, la vârf de sarcină în fiecare zi a perioadei de livrare, în conformitate cu profilurile stabilite în urma consultărilor publice; |
| Oferta Gol  | Oferta de vânzare sau cumpărare de energie electrică cu livrare la putere constantă, la gol de sarcină în fiecare zi a perioadei de livrare, în conformitate cu profilurile stabilite în urma consultărilor publice; |
| Operator de transport și sistem | Orice persoană care deţine, sub orice titlu, o reţea electrică de transport şi este titulară a unei licenţe de transport prin care răspunde de operarea, asigurarea întreţinerii şi, dacă este necesar, dezvoltarea reţelei de transport într-o anumită zonă şi, acolo unde este aplicabilă, de interconectarea acesteia cu alte sisteme electroenergetice, precum şi de asigurarea capacităţii pe termen lung a sistemului de acoperire a cererilor rezonabile pentru transportul energiei electrice. Operatorul de transport și sistem este C.N. TRANSELECTRICA S.A.; |
| Operatorul pieţei de Echilibrare | Operator de piata care asigura inregistrarea Participantilor la Piata de Echilibrare precum şi colectarea și verificarea formala a Ofertelor pe Piata de Echilibrare.Operatorul Pietei de Echilibrare este C.N. TRANSELECTRICA S.A.; |
| Parte Responsabilă cu Echilibrarea | Titular de licenţă care a fost înregistrat de Operatorul de Transport şi de Sistem ca Parte Responsabilă cu Echilibrarea; |
| Participant la PCCB-LE-flex | Persoană fizică sau juridică, în înţelesul art. 2 pct. 25 din Regulamentul (UE) 2019/943 al Parlamentului European şi al Consiliului din 5 iunie 2019 privind piaţa internă de energie electrică, care se înscrie la oricare din pieţele organizate de energie electrică la termen şi respectă convenţia de participare, precum şi prevederile prevăzute în reglementările naţionale şi/sau comunitare corespunzătoare participării la piaţa de energie electrică; |
| Perioada de valabilitate | Perioada cuprinsă între Data de intrare în vigoare și Data de expirare; |
|  |  |
| Piața de Echilibrare | Piaţa centralizată organizată și administrată de Operatorul de Transport şi de Sistem pentru colectarea ofertelor de livrare a Energiei de Echilibrare transmise de Participanţii la Piaţa de Echilibrare, şi utilizarea lor pentru a asigura siguranţa şi stabilitatea în funcţionare a Sistemului Electroenergetic Naţional şi pentru a rezolva Restricţiile de Reţea; |
| Produs similar | Produs disponibil pe piaţa centralizată a contractelor bilaterale de energie electrică prin licitaţie extinsă şi utilizarea produselor care să asigure flexibilitatea tranzacţionării, cu o perioadă de livrare egală cu cea stabilită în contractul încheiat pe această piaţă, sau, dacă un astfel de produs nu a fost tranzacţionat în ultimele 12 luni faţă de momentul de referinţă, cu un produs disponibil/combinaţie de produse disponibile care să echivaleze perioada de livrare a produsului aferent contractului încheiat pe piaţa centralizată a contractelor bilaterale de energie electrică prin licitaţie extinsă şi utilizarea produselor care să asigure flexibilitatea tranzacţionării, pe oricare altă piaţă concurenţială organizată de operatorul pieţelor organizate de energie electrică la termen OPCOM - S.A.; |
| RPUPCD | Regulamentul de programare a unităţilor de producţie şi a consumatorilor dispecerizabili (RPUPCD), cu modificările ulterioare. |
| Reţea electrică de distribuție | Reţeaua electrică cu tensiunea de linie nominală până la 110 kV inclusiv; |
| Reţea electrică de transport | Reţeaua electrică de interes naţional şi strategic cu tensiunea de linie nominală mai mare de 110 kV; |
| Termen limită de plată | Termen limită înscris pe factura emisă de către Vânzător funcţie de durata perioadei de livrare a energiei electrice, conform prevederilor prezentului contract; |
| Tarif zonal aferent serviciului de transport pentru introducerea de energie electrică în rețea (TG) | Tarif mediu al producătorului pentru introducerea de energie electrică în reţea, determinat de Compania Naţională de Transport al Energiei Electrice Transelectrica S.A. conform algoritmului aprobat de ANRE; |
| Schimb Bloc | Schimb de energie electrică între două părţi responsabile cu echilibrarea; |
| Zi lucrătoare | Orice zi, alta decât sâmbăta, duminica și/sau sărbători legale conform legii aplicabile; |

**Anexa 2 la contractul ........**

**CANTITATEA DE ENERGIE ELECTRICĂ**

**Art. 1.** Cantitatea de energie electrică contractată între părţi este de ................ MWh la o putere constantă de ……..MW pe ID (ore CET).

|  |  |
| --- | --- |
| Profil\*) |  |
| Bandă LD (Luni-Duminică, 00:00-24:00 CET) |  |
| Vârf 1 (Luni-Vineri, 06:00-22:00 CET) |  |
| Vârf 2 (Luni-Duminică, 06:00-22:00 CET) |  |
| Gol 1 (Luni-Vineri, 00:00-06:00 și 22:00-24:00 CET și Sâmbătă-Duminică, 00:00-24:00 CET) |  |

( ***\*NOTĂ:*** *În scopul prezentului Contract profilurile zilnice de livrare în vederea ofertării ce fac obiectul Anexei 2 pot fi modificate, urmare a aplicării prevederilor Procedurii privind modificarea listei profilurilor de livrare a energiei electrice pe baza tranzacțiilor încheiate piaţa centralizată a contractelor bilaterale de energie electrică - modalitatea de tranzacționare a contractelor prin licitație extinsă* *şi utilizarea produselor care să asigure flexibilitatea tranzacţionării, respectiv modalitatea conform căreia contractele sunt atribuite prin negociere continuă*.)

**Art. 2.** Optiunea privind procentul de variație/flexibilitate:

🞏 se aplică

🞏 nu se aplică

Partea îndreptățită să exercite opțiunea privind procentul de variație:

🞏 Vânzător

🞏 Cumpărător

🞏 Oricare dintre părți

Procentul de variație maximă a cantității pe interval de decontare este de ........... % și va fi activat în conformitate cu prevederile prezentei Anexe.

În situaţia neacceptării de către o parte contractuală a activării opţiunii privind variaţia puterii pe interval de decontare, se consideră cantitatea notificată la operatorul pieţei de echilibrare, conform prevederilor RPUPCD, ca fiind aceea conform solicitării privind activarea opțiunii de modificare a cantității pe interval de decontare.

În situaţia activării de către ambele părți a opțiunii privind variația puterii pe interval de decontare, se va lua în considerare notificarea transmisă la operatorul pieței de echilibrare, conform prevederilor RPUPCD cu valoarea cea mai mică.

**Art. 3.** Perioada de livrare a energiei electrice stabilită la pct.1 este:

 ….Zi/Luna/An…… – ……Zi/Luna/An……

**SEMNATARI:**

**Din partea Vânzătorului Din partea Cumpărătorului**

….............…. ….............….

**Anexa 3 la contractul ........**

**PREȚUL DE CONTRACT**

**Art. 1.** Preţul de contract (Pinch) pentru fiecare MWh este ........... lei/MWh.

**Art. 2**. Formula de ajustare a prețului de atribuire a contractului de la art. 1 este

 ......................................................................................................

Termenii utilizati in formula de ajustare a prețului de atribuire a contractului au următoarea semnificație:

 ......................................................................................................

**Art. 3.** Tariful zonal aferent serviciului de transport pentru introducerea energiei în reţea la data semnării prezentului contract este cel prevăzut în Ordinul preşedintelui ANRE în vigoare la data semnării contractului.

**Art. 4.** Preţul de contract nu include TVA.

**SEMNATARI:**

 **Din partea Vânzătorului Din partea Cumpărătorului**

  ….............…. ….............….

**Anexa 4 la contractul ........**

**DATELE REFERITOARE LA PARTEA RESPONSABILĂ CU ECHILIBRAREA (PRE)**

**Pentru Vânzător:**

* denumirea PRE:
* codul PRE:
* persoane de contact, adresa de email şi nr. de telefon:

**Pentru Cumpărător:**

* denumirea PRE:
* codul PRE:
* persoane de contact, adresa de email şi nr. de telefon:

**SEMNATARI:**

 **Din partea Vânzătorului Din partea Cumpărătorului**

  ….............…. ….............….

**Anexa 5 la contractul ........**

**FACTURARE ŞI CONDIŢII DE PLATĂ**

*(NOTĂ: În conformitate cu prevederile Art. 15 din Regulamentul privind cadrul organizat de tranzacţionare pe pieţele organizate de energie electrică la termen administrate de Societatea Operatorul Pieţei de Energie Electrică şi Gaze Naturale OPCOM - S.A., aprobat prin Ordinul ANRE nr. 12 din 16 martie 2023, cu modificările și completările ulterioare.*

*Textul acestei Anexe este propus de către inițiator, cu luarea în considerare a precizărilor din corpul principal al contractului-cadru. Textul acestei Note nu va fi inclus în forma contractului transmisă spre publicare în vederea inițierii unei sesiuni de tranzacționare prin modalitatea PCCB-LE-flex. Articolele vor preciza termenele și modalitățile de plată)*

**SEMNATARI:**

 **Din partea Vânzătorului Din partea Cumpărătorului**

  ….............…. ….............….

**Anexa 6 la contractul ........**

**GARANŢII DE BUNĂ EXECUŢIE**

*NOTĂ: În conformitate cu prevederile Art. 15 din Regulamentul privind cadrul organizat de tranzacţionare pe pieţele organizate de energie electrică la termen administrate de Societatea Operatorul Pieţei de Energie Electrică şi Gaze Naturale OPCOM - S.A., aprobat prin Ordinul ANRE nr. 12 din 16 martie 2023, cu modificările și completările ulterioare.*

*Textul acestei Anexe este propus de către inițiator, cu luarea în considerare a precizărilor din corpul principal al contractului-cadru. Textul acestei Note nu va fi inclus în forma contractului transmisă spre publicare în vederea inițierii unei sesiuni de tranzacționare prin modalitatea PCCB-LE-flex. Articolele vor preciza tipurile de garanții, modalitatea de constituire, cuantumul și valabilitatea acestora)*

**SEMNATARI:**

 **Din partea Vânzătorului Din partea Cumpărătorului**

  ….............…. ….............….

**Anexa 7 la contractul ........**

**PENALITĂȚI ȘI DAUNE**

*NOTĂ: În conformitate cu prevederile Art. 15 din Regulamentul privind cadrul organizat de tranzacţionare pe pieţele organizate de energie electrică la termen administrate de Societatea Operatorul Pieţei de Energie Electrică şi Gaze Naturale OPCOM - S.A., aprobat prin Ordinul ANRE nr. 12 din 16 martie 2023, cu modificările și completările ulterioare.*

*Textul acestei Anexe este propus de către inițiator, cu luarea în considerare a precizărilor din corpul principal al contractului-cadru. Textul acestei Note nu va fi inclus în forma contractului transmisă spre publicare în vederea inițierii unei sesiuni de tranzacționare prin modalitatea PCCB-LE-flex. Articolele vor preciza cuantumul penalităților, valoarea daunelor sau modul de stabilire a acestora, termenul de plată a acestora și orice alte aspecte în legatură cu penalitățile)*

**SEMNATARI:**

 **Din partea Vânzătorului Din partea Cumpărătorului**

  ….............…. ….............….